Kamu bisa jelasin ke aku soal Narai dalam bahasa melayu?

Raja Narai Agung (,   []) atau Ramathibodi III ( ) adalah raja penguasa ke-27 Kerajaan Ayutthaya serta raja ke-4 dan terakhir dari dinasti Prasat Thong. Baginda memerintah Kerajaan Ayutthaya dari tahun 1656 hingga 1688.

Pemerintahannya paling memakmurkan sepanjang wujudnya kerajaan Ayutthaya dengan tersaksinya banyak kegiatan komersial dan diplomatik hebat dengan negara-negara asing termasuk sejauh Timur Tengah dan Barat. Baginda turut terlibat dalam penaklukan kerajaan Toungoo di Burma antara 1662 hingga 1664, penumpasan kota Singgora tahun 1680 dan konflik menentang Syarikat Hindia Timur Inggeris.

Penjalinan hubungan diplomatik erat kerajaan baginda dengan pihak kerajaan Perancis melalui seorang pegawai kelahiran Yunani, Chao Phraya Wichayen, di mana banyak askar dan bangsawan sana mendapat layanan dan kurniaan setaraf yang ada dalam kalangan warga Ayhutthaya. Keadaan ini sangat tidak disenangi para menteri asal yang mula mencetuskan revolusi menggulingkan takhta baginda pada 1688.